Diari Oficial de la Generalitat Valenciana


Sumari del DOGV 8406, del 19-10-2018 (2018/9482)

Bases específiques que han de regir la convocatòria de les proves selectives per proveir en propietat les places d'agent de la policia local incloses a l'oferta d'ocupació pública d'aquest ajuntament.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8406

Data del DOGV
:   19-10-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/9482


Data del document
:   10-10-2018

Organisme emissor
:   Ajuntament de Tavernes de la Valldigna

Tipus de document
:   Anunci

Descriptors 

:   * Tavernes de la Valldigna
    * concurs administratiu

Bases específiques que han de regir la convocatòria de les proves selectives per proveir en propietat les places d'agent de la policia local incloses a l'oferta d'ocupació pública d'aquest ajuntament.  
 [2018/9482]  
Mitjançant el present anunci, es posa en coneixement de tots els interessats que per Resolució núm. 3404/2018, de data 10 d'octubre, de la Regidoria Delegació de Personal, s'han aprovat les bases específiques que han de regir la convocatòria de les proves selectives per proveir en propietat les places d'agent de la policia local incloses a l'oferta d'ocupació pública de l'Ajuntament de Tavernes de la Valldigna, les quals literalment es transcriuen a continuació:  
  
Primera. Objecte  
1.1. L'objecte de les presents bases és la regulació del procés selectiu per a la provisió en propietat de les places d'agent de la policia local incloses a l'oferta d'ocupació pública d'aquest ajuntament, tot això sense perjudici de les possibles ampliacions o amortitzacions que es puguen produir fins a la finalització del corresponent procés selectiu.  
  
Les característiques de les places actualment incloses a l'WEL 2021 són les següents:  
Denominació: agent de la policia local.  
Naturalesa: personal funcionari.  
Grup: C1 (art. 76 TRLEBEP).  
Escala: bàsica del cos de la policia local.  
Subescala: serveis especials.  
Classe: policia local.  
Categoria: agent.  
Nombre places vacants GWR 6715: 10 places.  
Torn preferent de selecció: 2 torn de concurs de mobilitat; 8 torn lliure, de les quals 3 places són reservades per al sexe femení.  
Procediment de selecció: concurs de mèrits per a les places del torn de mobilitat i oposició per a les places del torn lliure.  
En compliment del que estableix el Pla d'igualtat entre homes i dones del personal empleat al servei d'aquest ajuntament, es declara aquesta convocatòria infrarepresentada a favor del sexe femení en haver-hi un percentatge inferior de dones en el nombre total del personal adscrit a aquest tipus de places en aquest ajuntament.  
Conseqüentment amb això, en cas d'empat en la puntuació final dels aspirants, tindrà preferència la persona del sexe femení. La resta de criteris de desempat establerts a les bases generals seran supletoris d'aquest anteriorment indicat.  
1.2. Les places d'agent estan classificades en l'escala bàsica d'administració especial, subescala de serveis especials, classe policia local, categoria d'agent, grup de titulació C1, d'acord amb la titulació exigida per al seu ingrés.  
Estan dotades amb les retribucions bàsiques del grup C1, i les complementàries que corresponguen de conformitat amb la legislació vigent i relació de llocs de treball vigent en cada moment en aquest ajuntament.  
  
1.3. La provisió d'aquestes places s'efectuarà, en primera instància, pel torn de mobilitat, mitjançant el sistema de concurs de mèrits, finalitzat aquest procediment s'iniciarà el torn lliure, mitjançant el sistema d'oposició. Les places que no foren cobertes pel torn de mobilitat incrementaran les del torn lliure.  
  
Segona. Condicions dels aspirants  
Per a ser admesos a la realització de les proves selectives, els aspirants hauran de complir els següents requisits en la data en què acabe el termini de presentació d'instàncies, excepció feta del detallat en la lletra e), que haurà de referir-se al moment de terminació de les proves selectives amb la publicació de la llista d'aprovats.  
2.1. Torn lliure.  
a) Tenir la nacionalitat espanyola.  
b) Estar en possessió de la titulació exigida, o equivalent, per a l'accés a l'escala bàsica, subgrup C1, com són els títols de Batxiller o Tècnic (art. 76 TRLEBEP) o equivalents (Batxiller Superior, Formació Professional de 2n grau o cicle formatiu de grau mitjà d'FP) o complides les condicions per a obtenir-lo en la data en què finalitze el termini de presentació d'instàncies. L'equivalència haurà de ser reconeguda com a tal per l'administració competent en cada cas concret i degudament acreditat en tal sentit pels aspirants.  
c) No patir cap malaltia ni defecte físic que impedisca l'exercici de les funcions, d'acord amb la totalitat de les prescripcions establides a l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic.  
  
Així mateix és requisit tenir l'estatura mínima que es determina en 1,65 metres per als homes i 1,60 metres per a les dones.  
d) Haver complit 18 anys i no excedir, si escau, l'edat màxima de jubilació forçosa.  
e) No haver estat separat mitjançant expedient disciplinari del servei de l'Estat, de les comunitats autònomes, de les entitats locals o de qualsevol altra institució jurídica pública, ni trobar-se inhabilitat per a l'exercici de les funcions públiques.  
f) Mancar d'antecedents penals.  
g) Estar en possessió dels permisos que habiliten per a la conducció de vehicles de les classes B i A que permeta la conducció de motocicletes sense cap limitació en relació amb les característiques de potència (que sobrepassen els 25 Kw) o relació potencia/pes (superior a 0,16 Kw/Kg).  
h) Comprometre's a portar armes de foc i, si cal, a utilitzar-les.  
  
2.2. Torn de mobilitat.  
a) Ser funcionari de carrera, integrat en l'escala tècnica d'administració especial, subescala de serveis especials, classe policia local, categoria d'agent de qualsevol municipi de la Comunitat Valenciana.  
  
b) Haver romàs, almenys dos anys, com a funcionari de carrera en el lloc de treball des del qual es concursa.  
c) No faltar menys de cinc anys per a passar a la situació de segona activitat.  
d) No patir cap malaltia ni defecte físic que li impedisca el normal exercici de les funcions pròpies de la seua escala i categoria, d'acord amb el barem d'exclusions mèdiques que estableix l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic.  
e) No trobar-se suspés, ni inhabilitat en ferm, per a l'exercici de funcions públiques. Si es produeix la suspensió o la inhabilitació amb posterioritat a la resolució del concurs de mobilitat, per un procediment iniciat amb anterioritat a la data de convocatòria del concurs, s'entendran anul·lades totes les actuacions respecte de tal aspirant.  
  
f) Estar en possessió dels permisos que habiliten per a la conducció de vehicles de les classes B i A que permeta la conducció de motocicletes sense cap limitació en relació amb les característiques de potència (que sobrepassen els 25 Kw) o relació potència/pes (superior a 0,16 Kw/Kg).  
g) Estar en possessió de la titulació exigida, o equivalent, per a l'accés a l'escala bàsica, subgrup C1, com són els títols de Batxiller o Tècnic (art. 76 TRLEBEP) o equivalents (Batxiller Superior, Formació Professional de 2n grau o cicle formatiu de grau mitjà d'FP) o complides les condicions per a obtenir-lo en la data en què finalitze el termini de presentació d'instàncies. L'equivalència haurà de ser reconeguda com a tal per l'administració competent en cada cas concret i degudament acreditat en tal sentit pels aspirants.  
h) Comprometre's a portar armes de foc i, si cal, a utilitzar-les.  
  
  
Tercera. Procediment de selecció  
El procés de selecció s'efectuarà, en primera instància, pel torn de mobilitat, mitjançant el sistema de concurs de mèrits; finalitzat aquest procediment s'iniciarà el torn lliure, mitjançant el sistema d'oposició, ja que les places que no foren cobertes pel torn de mobilitat incrementaran les del torn lliure.  
A) Torn mobilitat.  
Les proves per a la selecció dels aspirants del torn de mobilitat s'ajustaran a les normes següents:  
Abans de donar començament a la valoració dels mèrits aportats, es practicarà als aspirants les següents proves:  
Proves prèvies al concurs:  
1. Prova d'aptitud i de personalitat i reconeixement mèdic preceptiu.  
  
Tant l'exercici psicotècnic com el de reconeixement mèdic seran obligatoris i eliminatoris, amb la qualificació d'apte o no apte, i s'ajustarà als barems corresponents establerts en l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic, així com a les normes i criteris que s'han determinat a les presents bases per a la promoció interna o torn lliure.  
Concurs de mèrits.  
Els mèrits al·legats i justificats documentalment al formular-se la sol·licitud per a prendre part en el concurs, es valoraran d'acord amb el barem establit en l'Ordre de 23 de novembre de 2005, de la Conselleria de Justícia, Interior i Administracions Públiques, per la que s'aprova el barem general d'aplicació als concursos de mèrits per a la provisió de places en els cossos de policia local de la Comunitat Valenciana, pel torn de mobilitat.  
En les titulacions que es presenten per a ser valorades en la fase de concurs, i no consten en la normativa de baremació aplicable, haurà d'adjuntar-se l'equivalència de títols declarada per l'autoritat acadèmica competent, o no seran valorats pel tribunal qualificador.  
Una vegada transcorregut el termini de presentació d'instàncies, aquests són vinculants per al peticionari i els destins adjudicats seran irrenunciables, llevat que abans de finalitzar el termini de presa de possessió s'haguera obtingut un altre destí per convocatòria pública, i en aquest cas haurà de comunicar-se tal circumstància a l'ajuntament convocant de la plaça oferida i adjudicada.  
En qualsevol moment del procés d'adjudicació podrà demanar-se formalment dels interessats els aclariments o, si és el cas, la documentació addicional que s'estime necessària per a la comprovació dels mèrits, requisits o dades al·legades així com aquells altres que es consideren necessaris per a una correcta valoració.  
Igualment, tal com determina l'article 65.3 de la vigent Llei de coordinació de policies locals de la Comunitat Valenciana, es podran realitzar entrevistes a les persones aspirants, amb la finalitat d'aclarir aspectes tècnics relatius a l'experiència i els mèrits aportats, les quals no tindran caràcter eliminatori.  
B) Torn lliure; oposició.  
Primer exercici. Qüestionari tipus test.  
De caràcter obligatori i eliminatori.  
Consistirà a contestar correctament per escrit un qüestionari de 75 preguntes (així com 5 preguntes reserva addicionals), totes amb quatre respostes alternatives, només una d'elles certa, i estaran referides als temes dels grups I a IV que constitueixen el temari que es determina en aquests bases, les quals seran contestades en un temps màxim de 90 minuts.  
Les contestacions errònies es valoraran negativament amb una penalització equivalent a un terç del valor de cada contestació correcta. Les respostes en blanc no penalitzaran.  
La qualificació d'aquest exercici serà de 0 a 10 punts, i serà necessari obtenir un mínim de 5 punts per a superar-lo.  
Segon exercici. Proves psicotècniques.  
- Prova psicotècnica. De caràcter obligatòria i eliminatòria.  
Es practicarà una prova psicotècnica d'aptitud i de personalitat que es realitzarà d'acord amb els criteris continguts en l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic.  
Els aspirants seran declarats aptes o no aptes en funció de si superen o no aquesta prova.  
Tercer exercici. Proves físiques.  
De caràcter obligatori i eliminatori.  
Prèviament a l'inici de les proves, els aspirants aportaran un certificat mèdic oficial en què es faça constar expressament la seua capacitat per a concórrer a les proves físiques exigides per a l'accés a la categoria d'agent de la policia local, així com que no es troben impedits o incapacitats per a l'accés a la funció pública.  
Consistirà a superar proves d'aptitud física que posen de manifest la capacitat per a l'exercici del lloc de treball. Aquesta prova s'ajustarà al que es disposa l'annex I apartat B) de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic.  
La qualificació d'aquesta prova serà d'apte o no apte.  
La corporació declina tota responsabilitat que es derive dels accidents i incidents que es pogueren produir com a conseqüència de la realització d'aquest exercici.  
Els aspirants hauran d'acudir proveïts de vestimenta i calçat esportius adequats per a la realització de cada prova.  
Quart exercici. Coneixement del valencià.  
De caràcter obligatori i no eliminatori.  
Consistirà a traduir del valencià al castellà i viceversa un text proposat pel tribunal. El temps per a la realització d'aquest exercici es determinarà immediatament abans de la seua realització. La duració serà establida pel tribunal en vista de la dificultat de l'exercici proposat; s'adequarà la dificultat a la categoria de la plaça convocada.  
  
Aquest exercici serà avaluat entre 0 i 4 punts.  
Cinqué exercici. Desenvolupament del temari.  
De caràcter obligatori i eliminatori.  
Consistirà a desenvolupar per escrit durant un temps màxim d'una hora i30 minuts dos temes triats per l'aspirant de quatre extrets per sorteig, dels grups I a IV, tots dos inclusivament, dels continguts en el temari que figura en l'annex. Aquests temes seran llegits en sessió pública davant el tribunal que podrà formular les preguntes o els aclariments que sobre aquests jutge oportuns. Es valorarà la claredat d'idees i el coneixement sobre els temes exposats.  
La qualificació d'aquest exercici serà de 0 a 10 punts, havent d'obtenir-se un mínim de 5 punts per a superar-lo.  
La valoració de l'exercici s'efectuarà mitjançant l'obtenció de la mitjana aritmètica de cadascun dels membres del tribunal de selecció, havent de rebutjar-se a aquests efectes totes les puntuacions màximes i mínimes quan entre elles existisca una diferència de 4 punts o més, servint, si escau, com a punt de referència la puntuació màxima obtinguda.  
  
Sisé exercici. Temes de l'entorn sociolocal.  
De caràcter obligatori i no eliminatori  
Consistirà a contestar per escrit un qüestionari de 25 preguntes (així com 5 preguntes reserva addicionals) totes amb quatre respostes alternatives, sent solament una d'elles correcta en un temps establit pel tribunal previ a la realització de la prova, en relació amb els temes que componen el grup V de l'annex.  
Aquest exercici es qualificarà de 0 a 5 punts, i no serà eliminatori.  
Seté exercici. Prova de reconeixement mèdic i mesura d'estatura.  
  
De caràcter obligatori i eliminatori.  
Reconeixement mèdic: la superació d'aquesta prova, homologada expressament per l'IVASPE, tindrà una validesa de sis mesos des de la seua realització, quedant exempts de realitzar-la aquells que, en tal període, l'hagen superada, sempre que no es produïsquen malalties que, a juí del tribunal mèdic, justifiquen tornar-les a passar.  
Serà obligatori i eliminatori amb la qualificació d'apte o no apte d'acord amb els criteris continguts en l'annex II de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic.  
Mesura d'estatura: consistirà en la realització d'una prova de mesura d'estatura en què els aspirants seran declarats aptes si tenen una estatura mínima d'1,65 metres els homes i 1,60 metres les dones. Els aspirants que no tinguen eixa estatura seran declarats no aptes i finalitzaran així la seua participació en el procés selectiu.  
El facultatiu o facultatius, que realitzen el reconeixement mèdic i la prova de mesura d'estatura, seran designats per l'alcalde president, i emetran un informe vinculant sobre l'aptitud o no aptitud dels aspirants.  
  
  
  
ANNEX  
Programa de temes  
  
El tema 1 al 40 amb el mateix enunciat que el que s'estableix a l'apartat A.1. (categoria d'agent) en l'Ordre d'1 de juny de 2001, de la Conselleria de Justícia i Administracions Públiques de desenvolupament del Decret 88/2001, de 24 d'abril, del Govern Valencià, per la qual s'aproven les bases i criteris uniformes per a la selecció, promoció i mobilitat de les policies locals de la Comunitat Valenciana, escala bàsica i auxiliars de policia.  
En el cas que en aquests enunciats es fera al·lusió a alguna norma derogada, s'entendrà que es fa referència a la norma que la substituïsca i es trobe vigent al moment de realització de les proves selectives.  
  
Grup V de temes sobre l'entorn sociolocal del municipi convocant  
  
Tema 1. El terme municipal de Tavernes de la Valldigna. Característiques físiques generals, límits, partides, camins, vies veïnals. Llista de carrers del nucli urbà de la ciutat i de la platja. Xarxa viària: característiques, punts i moments d'especial atenció. Els centres escolars: ubicació. Principals infraestructures municipals de caràcter cultural, esportiu, etc.  
  
Tema 2. Història del municipi de Tavernes de la Valldigna. Costums i tradicions. Festes. Indústria. El turisme a Tavernes de la Valldigna. L'organització municipal de l'Ajuntament de Tavernes de la Valldigna. L'organigrama dels seus òrgans unipersonals i col·legiats.  
Tema 3. Aspectes relatius a la policia local i funcions de policia administrativa continguts en les ordenances i reglaments municipals següents:  
- Ordenança municipal de prevenció de la contaminació acústica.  
- Ordenança municipal reguladora de la venda no sedentària  
- Ordenança municipal reguladora de la tinença d'animals de companyia.  
- Ordenança municipal de netedat urbana i residus.  
- Ordenança municipal de policia rural.  
- Ordenança reguladora de la concessió de llicències per a l'entrada i eixida de vehicles a través de les voreres, càrrega i descàrrega de mercaderies de qualsevol classe i reserves exclusives de via pública.  
Tema 4. Protecció de dades de caràcter personal. Normes reguladores. La Guia de bones pràctiques de l'Ajuntament. Manual de procediments i protocols en matèria de protecció de dades; protocols 26 i 27. Pla d'igualtat per a empleades i empleats de l'Ajuntament i marc normatiu en matèria d'igualtat efectiva de dones i homes i de protecció integral contra la violència de gènere.  
L'Ajuntament podrà facilitar als aspirants, a partir del moment de presentar la sol·licitud de participació en el procés selectiu, els materials propis de l'Ajuntament (com poden ser organigrames, plànols, guies, manuals, protocols, etc.) que siguen necessaris per tal de preparar l'estudi del grup de temes locals, sempre que no estiguen publicats els documents o editats o apareguen en webs de públic accés.  
  
Cosa que es fa pública per a general coneixement.  
  
Tavernes de la Valldigna, 10 d'octubre de 2018.- El cap de l'activitat de Recursos Humans i Gestió de Personal: Valentín Vercher Manclús.